Z A P I S N I K

sa 3. sjednice Povjerenstva za procjenu šteta od elementarnih nepogoda Grada Ivanić-Grada održane dana 27.10.2017. godine s početkom u 16.00 sati u Gradskoj upravi, Park hrvatskih branitelja 1, Ivanić-Grad.

Prisutni članovi Odbora:

1. Ivan Brcković - predsjednik
2. Mirko Mandić - član
3. Branko Gašpar - član

Ostali prisutni:

Marina Šiprak – viša stručna suradnica za imovinsko-pravne poslove

G. Ivan Brcković – otvorio je sjednicu, utvrdio da je sjednici prisutna većina članova Povjerenstva te da se mogu donositi pravovaljane odluke.

Predsjednik Povjerenstva dao je na raspravu zapisnik s prethodne sjednice koji je jednoglasno usvojen.

Predsjednik Povjerenstva dao je na raspravu predloženi dnevni red koji je jednoglasno usvojen.

DNEVNI RED

1. Razmatranje konačnog izvješća o procjeni štete od elementarne nepogode uslijed suše
2. Razno.

Rad po utvrđenom dnevnom redu.

1. TOČKA

Gđa. Marina Šiprak – navodi da je postupak procjene štete nastale od elementarne nepogode suše okončan, da je u predmetnom postupku obrađeno ukupno 114 prijava štete te da je šteta nastala na poljoprivrednim kulturama ukupno procijenjena na 5.570.422,26 kuna.

Nakon kraće rasprave, Povjerenstvo je donijelo sljedeći

Z A K LJ U Č A K

I.

Povjerenstvo za procjenu šteta od elementarnih nepogoda razmatralo je konačno izvješće o procjeni štete od elementarne nepogode uslijed suše.

II.

Povjerenstvo za procjenu šteta od elementarnih nepogoda prihvaća konačno izvješće o procjeni štete od elementarne nepogode uslijed suše.

III.

Zaključak stupa na snagu danom donošenja.

2. TOČKA

Pod ovom točkom nije bilo rasprave.

Dovršeno u 16.45 sati.

Zapisnik sastavila: Predsjednik Povjerenstva:

Marina Šiprak Ivan Brcković